Aladár Wahlner

Aladár Wahlner (Walner) (* 1. február 1861, Betliar – † 11. august 1930, Budapešť) bol banský inžinier, právnik.

Jeho otec bol Karol Walhner a matka Júlia rod. Ščavnická.

Životopis 
Od roku 1883 študoval na Baníckej a lesníckej akadémii v Banskej Štiavnici, neskôr na právnickej akadémii v Košiciach, Ing. Od roku 1885 praktikant na banskom úrade v Sedmohradsku, od 1891 banský komisár v Banskej Bystrici, od 1896 hlavný banský komisár na Ministerstve financií v Budapešti. Významným podielom sa zúčastnil na príprave banských zákonov a na organizovaní banskej administratívy. Venoval sa najmä problémom banského práva, autor početných štúdií uverejňovaných v odborných časopisoch. Vydával ročenku banského a hutníckeho priemyslu Magyarország bánya. V roku 18991903 hovorca odbornej komisie pre prípravu banských zákonov; 1909 ministerský radca.

Literatúra 
 Slovenský biografický slovník

Externé odkazy 
 
 Záznam o narodení a krste v matrike farnosti Veľká Poloma; záznam číslo 5; pokrstený ako Aladar Robert Victor Walner

Slovenskí právnici
Slovenskí banskí inžinieri
Absolventi Baníckej a lesníckej akadémie v Banskej Štiavnici
Osobnosti z Betliara